I 1931 ble Cuza innvalgt atter en gang i parlamentet, og i 1935 fusjonerte hans parti med Octavian Gogas («Det nasjonale agrarpartiet») og de dannet («Det nasjonalkristelige parti»). I 1936 ble han innvalgt som fullt medlem i Det rumenske akademi, etter at han hadde vært korresponderende medlem siden 1903. Etter parlamentsvalget i 1937 dannet «Det nasjonalkristelige parti» regjering etter oppdrag fra kong Carol II, med Goga som statsminister og Cuza som visestatsminister uten portefølje. To av sakene som regjeringen gikk inn for var en åpen jødeforfølgelse og korporativisme. Paradoksalt nok godtok Cuza denne gangen at partiet skulle gå inn for paramilitær aktivisme: regjeringen opprettet et motsvar til , de såkalte («Lansebærerne»).